cyanic-selkie/wikianc huggingface dataset:
সৈয়দ মাহবুব মোর্শেদ
কর্মজীবন
দেশে ফিরে সৈয়দ মাহবুব মোর্শেদ কলকাতা হাইকোর্টে আইন ব্যবসা শুরু করেন। তিনি ঢাকা হাইকোর্টে যোগ দেন ১৯৫৫ সালে ।ঐ বছরই তিনি ঢাকা হাইকোর্টের বিচারক নিযুক্ত হন। ১৯৬২-৬৩ সালে পাকিস্তান সুপ্রিম কোর্টের বিচারক এবং ১৯৬৪ সালে হাইকোর্টের প্রধান বিচারপতি পদে নিয়োগ লাভ করেন।১৯৬৭ সালে তিনি প্রধান বিচারপতির পদ থেকে ইস্তফা দিয়ে দেশের মানুষের পাশে এসে দাঁড়িয়েছিলেন। ১৯৬৮ সালে যখন আগরতলা ষড়যন্ত্র মামলায় শেখ মুজিবুর রহমানের কৌঁসুলি স্যার টম উইলিয়ামসের সাথে তিনি সহকারী হিসেবে কাজ করতে চেয়েছিলেন।’ টম উইলিয়ামস বলেছিলেন, ‘একজন প্রধান বিচারপতি সব সময়ের জন্যই প্রধান বিচারপতি থাকেন। সুতরাং সে হিসেবে আপনি আমার উপদেষ্টা হিসেবেই কাজ করবেন।’ টম উইলিয়ামস ঢাকা যখন ছিলেন, তখন তার সঙ্গে বিচারপতি মোর্শেদের আগরতলা ষড়যন্ত্র মামলা নিয়ে অনেক আলোচনা হয়। বিচারপতি মোর্শেদের জ্ঞান ও আইনের শাসনের প্রতি সমর্থন দেখে টম উইলিয়ামস বহুবার প্রশংসা করেছেন তার। আইয়ুব খানের গোলটেবিল বৈঠকে (ফেব্রুয়ারি-মার্চ ১৯৬৯) সমগ্র পাকিস্তানের যে ৩৫ জন নেতা আমন্ত্রিত হয়েছিলেন, তাদের মধ্যে অন্যতম ছিলেন বিচারপতি মোর্শেদ ।
আন্দোলন
১৯৫০ সালে তিনি ঢাকায় চলে আসেন এবং ১৯৫২ সালের ভাষা আন্দোলনে অংশ নেন। উপমহাদেশে সাম্প্রদায়িক সম্প্রীতি বজায় রাখার জন্য সৈয়দ মাহবুব মোর্শেদ উদ্যোগী ভূমিকা নিয়েছিলেন। ১৯৫৪ সালের যুক্ত ফ্রন্ট নির্বাচনে ও ২১ দফা কর্মসূচি প্রণয়ণে তার ভূমিকা ছিল উল্লেখযোগ্য । প্রধান বিচারপতি থাকাকালে নিম্ন আদালতের উন্নয়নের ক্ষেত্রে অত্যন্ত গুরুত্বপূর্ণ ভূমিকা রাখেন। ১৯৬৯ সালের গণ-অভ্যুত্থানেও তিনি রাজনীতিবিদদের সহায়তায় এগিয়ে আসেন।পরবর্তী সময়ে কিছুটা ভগ্ন স্বাস্থ্যজনিত কারণে, কিছুটা সে সময়ের রাজনৈতিক পরিস্থিতির দরুন তিনি নিজেকে খানিকটা গুটিয়ে নিয়েছিলেন।
ভগা খিরিকী
ভগা খিরিকী (Broken Window) জাহ্নু বরুয়া পরিচালিত ২০১৮-এর ২৬ অক্টোবরে মুক্তি লাভ করা একটি অসমীয়া চলচ্চিত্র। প্রিয়াংকা চোপড়ার পার্পেল পেবল পিকচার্স এবং শাহনাব আলমের ইস্টার্লি এন্টারটেইনমেন্টের ব্যানারে নির্মিত ছবিটি প্রযোজনা করেছেন প্রিয়াংকা চোপড়া, ডঃ মধু চোপড়া এবং শাহনাব আলম। সঙ্গীত ইবসনলাল বরুয়ার। এই চলচ্চিত্রটিকে ২৫ অক্টোবর থেকে দ্বিতীয় গুয়াহাটি আন্তর্জাতিক চলচ্চিত্র উৎসব উদ্বোধন করা হয়।
মিস্টি (পোকেমন)
মিস্টি, জাপানে কাসুমি (カスミ) নামে পরিচিত, নিন্টেন্ডোর মালিকানাধীন পোকেমন ফ্র্যাঞ্চাইজি এবং সাতোশি তাজিরি দ্বারা নির্মিত একটি কাল্পনিক চরিত্র। চরিত্রটিকে পোকেমনের বিভিন্ন ভিডিও গেম, যেমন পোকেমন রেড অ্যান্ড ব্লু, পোকেমন গোল্ড এবং সিলভার এবং এগুলোর নতুন ভার্সনে জিম লিডার হিসেবে উপস্থিত করা হয়েছে। প্রথম পাঁচটি সিজনে পোকেমন অ্যানিমেতে একটি পার্শ্বপ্রধান চরিত্র হিসেবে উপস্থিত ছিলো। এরপর পারিবারিক জিম চালানোর জন্য সেরুলিয়ান সিটির পথে রওনা হওয়ার আগে অ্যাশ কেচাম এবং ব্রক/ট্রেসির সাথে ভ্রমণ করেছিলো, পরবর্তীতে অস্থায়ীভাবে অ্যানিমেতে উপস্থিত হয়। অ্যাশ বিশ্ব করোনেশন সিরিজে জয়লাভের পর মিস্টি ও ব্রকের সাথে পুনরায় একত্রিত হয়। চরিত্রটি পোকেমন অ্যাডভেঞ্চারের মতো মাঙ্গাতেও উপস্থিত হয়েছে। তিনি ওয়াটার টাইপ পোকেমনে বিশেষজ্ঞ।
নামকরণ
মিস্টির আক্ষরিক অর্থ হল "কুয়াশায় আচ্ছাদিত"(covered with mist), যা একজন ওয়াটার-টাইপ জিম লিডারের জন্য উপযুক্ত, কারণ mist বা কুয়াশা হল পানির ফোঁটা যা বাতাসে বাষ্পীভূত হয়েছে। এছাড়াও মিস্টির জাপানি নাম কাসুমি, যার অর্থ mist বা "কুয়াশা।"
মূলত মিস্ট (Mist) শব্দটিকে কিছুটা পরিবর্তন করে মিস্টি নাম (Misty) রাখা হয়েছে।
স্বাধীন বাংলা বেতার কেন্দ্র
স্বাধীন বাংলা বেতার কেন্দ্র একটি অস্থায়ী বেতার সম্প্রচার কেন্দ্র যা বাংলাদেশের স্বাধীনতা যুদ্ধকালে প্রতিষ্ঠা করা হয়েছিল। ১৯৭১ খ্রিষ্টাব্দের ৬ ডিসেম্বর ভারত বাংলাদেশকে সার্বভৌম স্বাধীন রাষ্ট্র হিসাবে আনুষ্ঠানিক স্বীকৃতি দেবার পর এর নাম বদলে বাংলাদেশ বেতার করা হয়। এরই ধারাবাহিকতায় ১৯৭১ খ্রিষ্টাব্দের ২২ ডিসেম্বর স্বাধীন বাংলাদেশে ঢাকা থেকে সম্প্রচার শুরু করে বাংলাদেশ বেতার, যা এতকাল রেডিও পাকিস্তানের ঢাকা কেন্দ্র হিসেবে প্রতিষ্ঠিত ছিল। মুক্তিযুদ্ধের সময় মুক্তিযোদ্ধা ও দেশবাসীর মনোবলকে উদ্দীপ্ত করতে "স্বাধীন বাংলা বেতার কেন্দ্র" অবিস্মরণীয় ভূমিকা রেখেছিল। যুদ্ধের সময়ে প্রতিদিন মানুষ অধীর আগ্রহে স্বাধীন বাংলা বেতার কেন্দ্রের অনুষ্ঠান শোনার জন্য অপেক্ষা করত। “জয় বাংলা, বাংলার জয়” গানটি এ বেতার কেন্দ্রের সূচনা সঙ্গীত হিসাবে প্রচারিত হতো।
প্রতিষ্ঠা
thumb|স্বাধীন বাংলা বেতার কেন্দ্রের প্রতিষ্ঠাতা বেলাল মাহমুদ
১৯৭১ এর ২৫ মার্চ মধ্য রাতে পাকিস্তানি হানাদার বাহিনী অপারেশন সার্চলাইটের মাধ্যমে ঢাকা শহরের কয়েক হাজার নিরস্ত্র বাঙালি নিধন করে এবং একই সাথে শেখ মুজিবকে গ্রেফতার করে। গ্রেফতারের পূর্বে তিনি স্বাধীনতার ঘোষণা এবং একটি সংক্ষিপ্ত বার্তা প্রদান করে যান। এরই প্রেক্ষিতে ২৬ মার্চ দুপুর বেলা চট্টগ্রাম আওয়ামী লীগ নেতা এম এ হান্নান চট্টগ্রামের আগ্রাবাদ বাদামতলী বেতার কেন্দ্র হতে প্রথমবারের মত স্বাধীনতার ঘোষণা হিসেবে বঙ্গবন্ধুর ঐ বার্তা পাঠ করেন।
এর মধ্যেই তৎকালীন চট্টগ্রাম বেতার কেন্দ্রের কয়েকজন বেতারকর্মী সিদ্ধান্ত নেন যে বঙ্গবন্ধু ও বাংলাদেশের স্বাধীনতার পক্ষে জনগণকে সচেতন ও উদ্বুদ্ধ করতে তারা বেতারের মাধ্যমে কিছু প্রচার করবেন। এ সিদ্ধান্তের প্রেক্ষিতে তারা চট্টগ্রাম বেতার কেন্দ্রকে কাজে লাগানোর চিন্তা করেন এবং তার নতুন নাম দেন স্বাধীন বাংলা বিপ্লবী বেতার কেন্দ্র। তবে তারা নিরাপত্তার কারণে আগ্রাবাদ বাণিজ্যিক এলাকায় অবস্থিত চট্টগ্রাম বেতার কেন্দ্রকে কাজে না-লাগিয়ে শহর থেকে কিছু দূরে কালুরঘাট বেতার কেন্দ্রে চলে যান এবং ২৬ মার্চ সন্ধ্যা ৭টা ৪০ মিনিটে প্রথম প্রচার করেন স্বাধীন বাংলা বিপ্লবী বেতার কেন্দ্র থেকে বলছি। সে সময়েই এম এ হান্নান বঙ্গবন্ধুর স্বাধীনতার ঘোষণাটি আবার পাঠ করেন। প্রায় ১ ঘণ্টা অনুষ্ঠান করার পর তারা পরদিন সকাল ৭টায় পরবর্তী অনুষ্ঠান প্রচারের ঘোষণা দিয়ে সেদিনের পর্ব শেষ করেন।
এরপর তারা ২৭ মার্চ সকালে বেতার কেন্দ্রের নিরাপত্তা নিশ্চিত করার জন্য পাহারা বসানোর উদ্দেশ্যে পটিয়ায় অবস্থানরত মেজর জিয়ার কাছে এ ব্যাপারে সাহায্য চাইতে যান। সেখান থেকে তারা জিয়াউর রহমানকে সাথে করে কালুরঘাট ফেরত আসেন। সেদিন অর্থাৎ ২৭ মার্চ রাত ৮টায় এক নতুন লিখিত ও সম্প্রসারিত বক্তব্যের মাধ্যমে মেজর জিয়াউর রহমান বঙ্গবন্ধুর পক্ষ থেকে স্বাধীনতার ঘোষণা পাঠ করেন। এর পরদিন ২৮ মার্চ মেজর জিয়ার অনুরোধে স্বাধীন বাংলা বিপ্লবী বেতার কেন্দ্র এই নাম হতে বিপ্লবী অংশটি বাদ দেয়া হয় এবং নতুন নামকরণ করা হয় 'স্বাধীন বাংলা বেতার কেন্দ্র'। ২৮ মার্চ প্রথম অধিবেশনে বিমান হামলায় করণীয় সম্পর্কে নির্দেশমালা প্রচারিত হয় এবং দ্বিতীয় অধিবেশনে প্রথম একটি কথিকা পাঠ করা হয়। ৩০ মার্চ প্রভাতী অধিবেশনে প্রথম বারের মত জয় বাংলা, বাংলার জয় গানটি প্রচারিত হয়। ৩০ মার্চ দুপুরের অধিবেশন শেষ হবার পর প্রায় ২টা ১০ মিনিটের দিকে বেতার কেন্দ্রে পাকিস্তানি সেনাবাহিনী বিমান হামলা করে যার ফলে এ বেতার কেন্দ্রটির কার্যক্রম বন্ধ হয়ে যায়। এ বিমান হামলায় কেউ হতাহত না হলেও বেতার কেন্দ্র এবং সম্প্রচার যন্ত্র ক্ষতিগ্রস্ত হয়। এর ফলে সেখান থেকে সম্প্রচার চালানো অসম্ভব হয়ে পড়ে। প্রতিষ্ঠাতা দশজন সদস্য দুটি দলে বিভক্ত হয়ে আগরতলা ও ত্রিপুরার বিভিন্ন স্থানে ছড়িয়ে পড়েন।
৩১ মার্চ সকালে কয়েকজন বেতারকর্মী বেতার কেন্দ্রে অবস্থিত একটি এক কিলোওয়াট ক্ষমতাসম্পন্ন ছোট সম্প্রচার যন্ত্র উদ্ধার করেন। এই সম্প্রচার যন্ত্র সাথে করে নিয়ে তারা ঐদিনই পটিয়ার উদ্দেশ্যে রওনা দেন এবং ১ এপ্রিল পটিয়ায় পৌঁছেন। এরপর মূল দলটি ৩ এপ্রিল সম্প্রচার যন্ত্রটি পটিয়ায় রেখে তারা রামগড়ের দিকে রওনা হয়। রামগড়ে পৌঁছে তারা ভারতের বর্ডার সিকিউরিটি ফোর্স তত্ত্বাবধানে ভারতীয় সীমান্তে অবস্থিত ভারত প্রদত্ত একটি শর্ট ওয়েভ (২০০ ওয়াট শর্টওয়েভ) ট্রান্সমিটার থেকে আবার অনুষ্ঠান সম্প্রচার করেন। তারপর ৪ এপ্রিল তাদের একটি দল এক কিলোওয়াট সম্প্রচার যন্ত্রটি আনার জন্য পটিয়ার উদ্দেশ্যে রওনা দেন এবং অপর দল বাগফায় চলে যান। তারা বাগফা হতে ৪-৮ এপ্রিল পর্যন্ত একটি ৪০০ ওয়াট সম্প্রচার যন্ত্র দিয়ে সম্প্রচার চালাতে থাকেন। এরপর ৮ এপ্রিল আবার তারা আগরতলার উদ্দেশ্যে যাত্রা করেন এবং বিভিন্ন স্থান হয়ে ১১ এপ্রিল আগরতলায় পৌঁছান। অন্যদিকে দ্বিতীয় দলটি তখন ১ কিলোওয়াট ট্রান্সমিটারটি নিয়ে ১০ এপ্রিলে বাগফা-বেলোনিয়া সড়কের পাশে বাংলাদেশ সীমান্ত হতে ১০ মাইল দূরে স্থাপন করেন এবং ১২ এপ্রিল তারা সেখান থেকে অনুষ্ঠানও সম্প্রচার করেছিলেন। এ সময় অনুষ্ঠান রেকর্ড করে সম্প্রচার কেন্দ্র থেকে শর্ট ওয়েভে প্রচার করা হতো।
এর মধ্যে ১০ এপ্রিল অস্থায়ী বাংলাদেশ সরকার গঠিত হয় এবং প্রধানমন্ত্রী তাজউদ্দীন আহমদ ১১ এপ্রিল অল ইন্ডিয়া রেডিও'র শিলিগুড়ি কেন্দ্রকে "স্বাধীন বাংলা বেতার কেন্দ্র" হিসাবে উল্লেখ করে সেখান থেকে ভাষণ প্রদান করেন এবং এরপরেও বেশ কিছুদিন ঐ কেন্দ্র হতে রাষ্ট্রপতি ও প্রধানমন্ত্রীর ভাষণসহ আরো নানাবিধ অনুষ্ঠান প্রচারিত হয়।
আনুষ্ঠানিক যাত্রা
১৯৭১ খ্রিষ্টাব্দের ১০ এপ্রিল মুজিবনগর সরকার গঠনের পর মে মাসের মাঝামাঝি সময়ে বাংলাদেশ সরকার ও বেতারকেন্দ্রের কর্মীদের আবেদনের প্রেক্ষিতে ভারত সরকার বাংলাদেশ সরকারকে একটি শক্তিশালী ট্রান্সমিটার (৫০ কিলোওয়াট মিডিয়াম ওয়েভ) প্রদান করে। এসময় সকল বেতারকর্মীদের ধীরে ধীরে মুজিবনগরে নিয়ে আসা হতে থাকে। ঢাকা থেকেও ঢাকা বেতারের শিল্পী-কু ওরশলীরাও আসতে থাকেন। প্রথম অধিবেশনের দিন ধার্য করা হয় কবি কাজী নজরুল ইসলামের জন্মবার্ষিকী ১১ জ্যৈষ্ঠ তথা ২৫ মে তারিখ। কলকাতার বালিগঞ্জ সার্কুলার রোডের ৫৭/৮নং দোতলা বাড়িটিতে রাষ্ট্রপতি ও অন্যান্য মন্ত্রীদের আবাসের কক্ষের সাথের একটি কক্ষে উক্ত ট্রান্সমিটার দিয়ে সম্প্রচার শুরু হয়েছিল। রাষ্ট্রপতি ও মন্ত্রীরা অন্য বাড়িতে উঠে যাওয়ার পর সেই ৫৭/৮ নম্বর বাড়িটিই স্বাধীন বাংলা বেতার কেন্দ্রের স্থায়ী কার্যালয়রূপে গড়ে ওঠে। এরপর থেকে স্বাধীন বাংলা বেতার কেন্দ্রের অনুষ্ঠান নিয়মিতভাবে সম্প্রচারিত হতে থাকে। এই কেন্দ্র দুটি ট্রান্সমিটারের মাধ্যমে পরিচালিত হতো।
বেতার কেন্দ্রের প্রশাসনিক গঠন
স্বাধীন বাংলা বেতার কেন্দ্রের প্রতিটি কাজের সাথে যুক্ত ছিলেন অসংখ্য নিয়মিত ও অনিয়মিত শিল্পী এবং কলাকুশলী। এখানে তাদের একটি তালিকা দেয়া হলো
বিভিন্ন পদে নিয়োজিত কর্মকর্তা ও কুশলীগণঃ এছাড়া আরো ছিলেন ।
নিয়মিত সম্প্রচারসমূহ
স্বাধীন বাংলা বেতার কেন্দ্রের কিছু নিয়মিত অনুষ্ঠান হলো পবিত্র কোরআনের বাণী, চরমপত্র, মুক্তিযুদ্ধের গান, যুদ্ধক্ষেত্রের খবরাখবর, রণাঙ্গনের সাফল্যকাহিনী, সংবাদ বুলেটিন, ধর্মীয় কথিকা, বজ্রকণ্ঠ, নাটক, সাহিত্য আসর এবং রক্তের আখরে লিখি। সবচেয়ে জনপ্রিয় ছিল অনুষ্ঠান এম আর আখতার মুকুল উপস্থাপিত চরমপত্র। এখানে তিনি পাকিস্তান সামরিক বাহিনীর অসংলগ্ন অবস্থানকে পুরনো ঢাকার আঞ্চলিক ভাষার সংলাপে তুলে ধরতেন। চরমপত্রের পরিকল্পনা করেন আবদুল মান্নান। আরেকটি জনপ্রিয় অনুষ্ঠান জল্লাদের দরবার পরিচালনা করতেন কল্যাণ মিত্র। অনুষ্ঠানটিতে ইয়াহিয়া খানকে “কেল্লা ফতে খান” হিসেবে ব্যঙ্গাত্মকভাবে ফুটিয়ে তোলা হত। “বজ্র কণ্ঠ” অনুষ্ঠানে শেখ মুজিবুর রহমানের ভাষণের অংশবিশেষ সম্প্রচার করা হত। বেতার কেন্দ্রে তরুণ শিল্পীরা দেশাত্মবোধক ও অনুপ্রেরণাদায়ক গান করতেন। সম্প্রচারের জন্য এসময় অনেক গান ও কবিতা লেখা হয়। কেন্দ্রের গায়কেরা পশ্চিম বঙ্গের বিভিন্ন অনুষ্ঠানে গান গেয়ে যুদ্ধকালীন সময়ে তহবিল সংগ্রহ করেন। এছাড়াও বেতার কেন্দ্র থেকে বাংলা, ইংরেজি ও উর্দুতে সংবাদ সম্প্রচার করা হত। স্বাধীন বাংলা বেতার কেন্দ্র আহ্বায়ক কমিটির সভাপতি কামাল লোহানী বলেন, "আমাদের জন্য বেতার ছিল মনস্তাত্ত্বিক যুদ্ধক্ষেত্র, যার মাধ্যমে আমরা জনগণের সাহস বাড়াতে সহায়তা করি"।
জনপ্রিয় কয়েকটি গান
স্বাধীন বাংলা বেতার কেন্দ্রের অনেক গান বিপুল জনপ্রিয়তা লাভ করে।এখানে জনপ্রিয় গানগুলোর গীতিকার, সুরকার ও শিল্পীদের নাম উল্লেখ করা হল।
পটুয়াখালী পৌরসভা
পটুয়াখালী পৌরসভা বাংলাদেশের পটুয়াখালী জেলার একটি স্থানীয় সরকার সংস্থা। ১৮৯২ সালে পৌরসভাটি প্রতিষ্ঠিত হয়। ও এটি বাংলাদেশের প্রাচীন পৌরসভার গুলোর মধ্যে অন্যতম। এটি একটি ক শ্রেনীর পৌরসভা।
ইতিহাস
১৮৮২ সালে পটুয়াখালী পৌরসভা প্রতিষ্ঠিত হয়। প্রতিষ্ঠাকালীন সময়ে পৌরসভার আয়তন ছিল ৩.৫ বর্গ মাইল (৯.০৬ বর্গ কিলোমিটার)। ১০ জন নির্বাচিত পৌর সদস্য ও জেলা ম্যাজিস্ট্রেট কর্তৃক পৌরসভা পরিচালিত হত।
প্রশাসনিক অবকাঠামো
পটুয়াখালী পৌরসভার বর্তমান আয়তন ২৬ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম পটুয়াখালী সদর থানার আওতাধীন। এটি জাতীয় সংসদের ১১১নং নির্বাচনী এলাকা পটুয়াখালী-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী পটুয়াখালী পৌরসভার মোট জনসংখ্যা ৬৫,০০০ জন। এর মধ্যে পুরুষ ৩৩,৬৩০ জন এবং মহিলা ৩১,৩৭০ জন। মোট পরিবার ১৩,৯৯৪টি।
শিক্ষা
২০১১ সালের আদমশুমারি অনুযায়ী পটুয়াখালী পৌরসভার সাক্ষরতার হার ৭৯.৯%।
সম্ভাবি সিং
সম্ভবি সিং (জন্ম ১৯৬৬) বর্তমানে একজন চিত্রশিল্পী, প্রিন্ট প্রস্তুতকারী এবং স্থাপনকারী শিল্পী, যিনি বর্তমানে ভারতের নয়াদিল্লিতে আছেন। তার শৈল্পিক অনুশীলনে বিবিধ প্রক্রিয়া এবং মিডিয়া অন্তর্ভুক্ত রয়েছে, তবে তার কাজ মূলত অলৌকিক এবং এটি মানুষ ও প্রকৃতির সম্পর্কের পাশাপাশি কৃষিকাজের সামাজিক ও রূপক অবস্থার উপর দৃষ্টি নিবদ্ধ করে।
জীবন এবং কর্মজীবন
ভারতের বিহার রাজ্যের রাজধানী পাটনায় জন্মগ্রহণ করা সিং গ্রামাঞ্চলে তার দাদা-দাদীর সাথে দেখা-সাক্ষাৎ করেছেন, যা তিনি প্রকৃতির প্রতি তাঁর মুগ্ধতার উৎস এবং তাঁর বেশিরভাগ কাজের অনুপ্রেরণার কারণ হিসাবে উল্লেখ করেছেন। সিং তাঁর সমকালীন সুবোধ গুপ্তের পাশাপাশি ১৯৮০-এর দশকে পাটনার ফাইন আর্টস অ্যান্ড ক্রাফ্টস কলেজে পড়েন। তিনি ১৯৯০ সালে নয়াদিল্লিতে চলে আসেন এবং দিল্লী কলেজ অফ আর্ট থেকে চারুকলায় স্নাতকোত্তর করেন এবং প্রায় দুই দশক ক্যারিয়ারের বেশিরভাগ সময় তিনি রাজধানীতে বসবাস এবং নিয়মিত ভ্রমণ করার পরেও তিনি তার কাজ অব্যাহত রেখেছিলেন। ১৯৯৭ সালে সিং আমস্টারডামের ট্রপেনমুসিয়ামের একটি প্রকল্পে অংশ নিতে নেদারল্যান্ডস ভ্রমণ করেছিলেন, যেখানে তিনি অভিবাসন ও অভিবাসী শ্রমের বিষয়ে আগ্রহী হতে শুরু করেছিলেন। ২০০০-২০০১ সালে, তিনি দক্ষিণ আফ্রিকার কেপটাউনে গ্রেটমোর স্টুডিওতে শিল্পী-বাসভবনে ছিলেন, যা মহাত্মা গান্ধীর দর্শনের সাথে গভীরভাবে জড়িত। তাকে হল্যান্ড সাউথ আফ্রিকান লাইনে (এইচএসএল) অংশ নিতে আমন্ত্রণ করা হয়েছিল, উইলিয়াম ফেহর সংগ্রহে ক্যাসেল অফ গুড হোপে অনুষ্ঠিত ডাচ শিল্পীদের সাথে একটি আন্তর্জাতিক বিনিময় প্রকল্প। ২০১০ সালে, সিংকে সিঙ্গাপুরের এসটিপিআই - ক্রিয়েটিভ ওয়ার্কশপ অ্যান্ড গ্যালারী -তে শিল্পী-বাসিন্দা হওয়ার জন্য আমন্ত্রণ জানানো হয়েছিল।
কাজ
তার বিস্তৃত আন্তর্জাতিক ভ্রমণ সত্ত্বেও সিং বিহারে তাঁর কাজ অব্যাহত রেখেছেন, যা সম্পর্কে তিনি বলেছিলেন "তাঁর [সৃজনশীল ভাষা] লালন ও বিকশিত হয়েছে।" তার বিদেশের অভিজ্ঞতাগুলি প্রকৃতপক্ষে প্রকৃতি ও মানুষের মধ্যে সম্পর্কের প্রতি তার বিদ্যমান আগ্রহকে স্পষ্ট করতে সহায়তা করেছিল - উদাহরণস্বরূপ, ভ্রমণ করার সময় তিনি হিজরতের ইতিহাস, পাশাপাশি অভিবাসী শ্রমিকদের দুর্দশার বিষয়ে সচেতন হতে শুরু করেছিলেন। যদিও সিং পেইন্ট, প্রিন্টমেকিং, ভাস্কর্য, ভিডিও ইনস্টলেশন এবং অন্যান্য নতুন মিডিয়ায় কাজ করেছেন, তিনি মূলত অলঙ্কারীয় এবং অ-বর্ণনামূলক মত প্রকাশের পদ্ধতি ব্যবহার করেছেন, তার কাজ কৃষকের জীবন ও সংগ্রামের সাথে নিবিড়ভাবে জড়িত। সিংয়ের কাজ ভারত, দক্ষিণ আফ্রিকা, অস্ট্রেলিয়া, নিউ ইয়র্ক এবং নেদারল্যান্ডসে প্রদর্শিত হয়েছে, যেখানে তিনি আমস্টারডামের ফাউন্ডেশন অফ ইন্ডিয়ান আর্টিস্টদের সাথে যুক্ত ছিলেন। তিনি তালওয়ার গ্যালারীর প্রতিনিধিত্ব করেছেন, যা নিউইয়র্ক এবং নয়াদিল্লিতে তাঁর কাজ প্রদর্শন করেছে। সম্প্রতি, নিউ ইয়র্কের জাদুঘরের আধুনিক শিল্প (এমওএমএ) সংগ্রহে সিংয়ের কাজ যুক্ত করা হয়েছিল।
আণুবীক্ষণিক প্রাণী
ডান|থাম্ব|256x256পিক্সেল|একটি আণুবীক্ষণিক [[মাইট লরিয়া ফর্মোসা]]
আণুবীক্ষণিক প্রাণী হলো এমন প্রাণী যেগুলি কেবল মাইক্রোস্কোপের নীচে দৃশ্যমানভাবে পর্যবেক্ষণ করা যায়। অন্যান্য জীবাণুর তুলনায়, যেগুলো এককোষীয়, আণুবীক্ষণিক প্রাণীগুলি অনন্য, কারণ এগুলি অন্যান্য প্রাণীর মতো বহুবর্ষজীবী।
উল্লেখযোগ্য ফাইলার মধ্যে অন্তর্ভুক্ত:
সামদুপ লেপচা
সামদুপ লেপচা একজন ভারতীয় রাজনীতিবিদ। তিনি সিকিম ক্রান্তিকারি মোর্চার সদস্য হিসাবে ২০১৯ সালের সিকিম বিধানসভা নির্বাচনে লাচেন-মাঙ্গন থেকে সিকিম বিধানসভায় নির্বাচিত হন। তিনি পিএস গোলে মন্ত্রিসভায় গণপূর্ত এবং সাংস্কৃতিক বিষয়ক মন্ত্রী।
মাহমুদ মাদানি
মাহমুদ মাদানি (জন্ম: ৩ মার্চ ১৯৬৪) একজন ভারতীয় ইসলামি পণ্ডিত ও রাজনীতিবিদ। তিনি উত্তর প্রদেশ থেকে জাতীয় সংসদের উচ্চকক্ষ রাজ্যসভার সদস্য নির্বাচিত হয়েছিলেন। তিনি জমিয়তে উলামায়ে হিন্দের একাংশের বর্তমান সর্বভারতীয় সভাপতি। তিনি দারুল উলুম দেওবন্দের প্রাক্তন অধ্যক্ষ হুসাইন আহমদ মাদানির নাতি।
দৃষ্টিভঙ্গি
২০২০ সালের ৩০ সেপ্টেম্বর ভারতের অযোধ্যায় বাবরি মসজিদ ধ্বংস মামলায় অভিযুক্ত সব আসামিকে বেকসুর খালাস করে দেয় ভারতের বিশেষ আদালত। এর পরিপ্রেক্ষিতে মাহমুদ মাদানি বলেন, দীর্ঘ ২৮ বছর প্রতীক্ষার পরে বিশেষ আদালত বাবরি মসজিদে হামলায় জড়িত দোষীদের বিচারের আওতায় না এনে আশ্চর্যজনকভাবে খালাস করে দিয়েছে। এই সিদ্ধান্ত অত্যন্ত করুণ এবং ন্যায়বিচারের পরিপন্থী। এই সিদ্ধান্ত বিশ্ব দরবারে প্রমাণ করেছে, ভারতে ন্যায়বিচার নেই।
মোজাম্মেল হক খান
মোজাম্মেল হক খান বাংলাদেশ সিভিল সার্ভিসের একজন অবসরপ্রাপ্ত কর্মকর্তা। তিনি বাংলাদেশের জ্বালানি ও খনিজ সম্পদ বিভাগ, স্বরাষ্ট্র মন্ত্রণালয় এবং জনপ্রশাসন মন্ত্রণালয়ের সিনিয়র সচিব হিসেবে দায়িত্ব পালন করেছেন। তিনি দুর্নীতি দমন কমিশনের (দুদক) সাবেক কমিশনার ছিলেন। বর্তমানে বাংলাদেশ স্কাউটস-এর প্রধান জাতীয় কমিশনার হিসেবে দায়িত্ব পালন করছেন।
প্রারম্ভিক জীবন
মোজাম্মেল হকের জন্ম ১৯৫৯ সালের ৩ নভেম্বর মাদারীপুর জেলার সদর উপজেলার পাঁচখোলা গ্রামে। তিনি ঢাকা বিশ্ববিদ্যালয়ের সমাজ কল্যাণ ইনস্টিটিউট থেকে স্নাতক (সম্মান) ও স্নাতকোত্তর ডিগ্রি, মিশরের কায়রো ডেমোগ্রাফিক সেন্টার থেকে জনসংখ্য ও উন্নয়ন বিষয়ে এসডি এবং জাহাঙ্গীরনগর বিশ্ববিদ্যালয় থেকে লোক প্রশাসন বিষয়ে পিএইচডি ডিগ্রি অর্জন করেন।
কর্মজীবন
মোজাম্মেল হক বাংলাদেশ সিভিল সার্ভিসের (বিসিএস) ১৯৮২ নিয়মিত ব্যাচের প্রশাসন ক্যাডারের একজন কর্মকর্তা ছিলেন। তিনি প্রশাসনের বিভিন্ন স্তরে দায়িত্ব পালন করেছেন। তিনি প্রধানমন্ত্রীর কার্যালয়ে পরিচালক, ঝিনাইদহ জেলার জেলা প্রশাসক ও জেলা ম্যাজিস্ট্রেট, রাষ্ট্রপতি ইয়াজউদ্দিন আহম্মেদ এর একান্ত সচিব, পার্বত্য চট্টগ্রাম বিষয়ক মন্ত্রণালয়, যোগাযোগ মন্ত্রণালয়ের সড়ক বিভাগ, পরিকল্পনা মন্ত্রণালয়ের বাস্তবায়ন পরিবীক্ষণ ও মূল্যায়ন বিভাগ (আইএমইডি) এবং বিদ্যুৎ, জ্বালানি ও খনিজ সম্পদ মন্ত্রণালয়ের জ্বালানি ও খনিজ সম্পদ বিভাগের সচিব ছিলেন। এছাড়া তিনি জ্বালানী ও খনিজ সম্পদ বিভাগ এবং স্বরাষ্ট্র মন্ত্রণালয়ের সিনিয়র সচিব, জনপ্রশাসন মন্ত্রণালয়ের সিনিয়র সচিবসহ বিভিন্ন দায়িত্ব পালন করেছেন। ২ জুলাই ২০১৮ সালে তিনি বাংলাদেশ সুপ্রীম কোর্টের হাইকোর্ট বিভাগের বিচারপতির পদমর্যাদায় দুর্নীতি দমন কমিশনের কমিশনার (অনুসন্ধান) হিসেবে নিয়োগপ্রাপ্ত হন। ২ জুলাই ২০২৩ সালে সরকারি কর্ম কমিশনের সাবেক সচিব আছিয়া খাতুন মোজাম্মেল হক খানের স্থলাভিষিক্ত হোন।
প্রিন্সিপাল অব ইলেকট্রনিক্স
বইটির সংস্করণে নিম্নোক্ত বিষয় সমূহ আছে :
মাগেশিমা
মাগেশিমা (馬 毛 島) হল সাতসুনা দ্বীপপুঞ্জ-এর একটি দ্বীপ, সাধারণত জাপান কাগোশিমা প্রিফেকচার, এর অন্তর্গত দ্বীপ দ্বীপের সঙ্গে শ্রেণীবদ্ধ। এই দ্বীপটিতে তানগাশিমাতে ও নিশিনোমোটো নামে শহর রয়েছে।
ভূগোল
মাগেশিমা দ্বীপটি তানেগাশিমা দ্বীপের পশ্চিমে ১২ কিলোমিটার (৬.৫ মাইল) দূরে অবস্থিত। দ্বীপ আগ্নেয়গিরির থেকে উৎপত্তি, এবং ১৬.৫ কিলোমিটার (১০.৩ মাইল) একটি পরিধি দিয়ে প্রায় ৮.২ বর্গ কিলোমিটার (৩.২ বর্গ মাইল) এলাকা রয়েছে। দ্বীপের সর্বোচ্চ উঁচু অংশটি টেকেনোকোশি (岳 之 越), সমুদ্রপৃষ্ঠ থেকে ৭১.৭ মিটার (২৩৫ ফুট) উচ্চতায় রয়েছে। দ্বীপের জলবায়ুটি উপট্রোপিকাল হিসাবে শ্রেণীবদ্ধ করা হয়, মে থেকে সেপ্টেম্বর মাসে বৃষ্টিপাত হয়।
ইতিহাস
মাগেশিমা দখল করা হয়েছে, অন্তত ঋতুগত, কামাকুরা সময় থেকে, প্রতিবেশী তানেগাশিমা থেকে মাছ ধরার জেলেরা এই দ্বীপটিকে মাছ ধরার কেন্দ্র হিসাবে ব্যবহার করত। নিরাপত্তার কারণে দ্বিতীয় বিশ্বযুদ্ধের সময় বাসিন্দাদেরকে সরানো হয়েছিল। ১৯৫১ সালে, সরকারি সহায়তা সহ দ্বীপটিতে বসতি স্থাপনের জন্য একটি প্রচেষ্টা করা হয় এবং ১৯৫৮ সালে ১১৩ জন লোকের মধ্যে দ্বীপের জনসংখ্যা ৫২৮ জনসংখ্যা বৃদ্ধি পায়। দ্বীপটির অর্থনীতি আখ চিনি তৈরির আখ ও সিরার উৎপাদনের এবং বাণিজ্যিক মাছধরা উপর ভিত্তি করে তৈরি করা হয়েছিল। যাইহোক, কীটপতঙ্গের কারণে কৃষি সংক্রান্ত সমস্যাগুলি এবং বিদেশী কর্মকাণ্ডের কারণে ১৯৬০-এর দশকের শেষের দিক থেকে অনেক দ্বীপপুঞ্জ দ্বীপ ছেড়ে চলে যায়।
১৯৭৪ সালে, হেইওয় সোগো ব্যাংক একটি অবলম্বন উদ্যোগ শুরু করে এবং দ্বীপে জাতীয় তেল রিজার্ভ নির্মাণের পরিকল্পনা চালু করে দেয়, কিন্তু পরিকল্পনাটি সফল হয়নি। মার্চ ১৯৮০ সালে, শেষ বাসিন্দা দ্বীপ ছেড়ে চলে যায়। ১৯৯৫ সালে, টাটিশি নির্মাণের একটি সাবসিডিয়ারি দ্বীপটি অর্জন করে দ্বীপটি জাপানের স্পেস শাটল, হোপ এক্স-এর জন্য একটি ল্যান্ডিং ক্ষেত্র নির্মাণের পরিকল্পনা ঘোষণা করে। একটি পারমাণবিক জ্বালানি সংগ্রহস্থল স্থাপনের অন্যান্য পরিকল্পনাও ঘোষণা করা হয়েছে।
যাইহোক, পরবর্তীকালে কোনও নির্মাণ করা হয় নি এবং হোপ এক্স প্রকল্পটি ২০০৩ সালে বাতিল করা হয়েছিল। ২০০৯ সালে, মাগেশিমা গিনোওয়ান, ওকিনাওয়াতে মেরিন কর্পস এয়ার স্টেশন ফুটেনের জন্য সম্ভাব্য স্থানান্তরের স্থান হিসাবে বিবেচিত হয়েছিল, অথবা অন্তত একটি সাইট হিসাবে মার্কিন যুক্তরাষ্ট্র নৌবাহিনী তার বিমান ক্যারিয়ার বিমান স্থানান্তর এবং প্রশিক্ষণ যান স্থানান্তর জন্য। যাইহোক, তাতিশি কনস্ট্রাকশন পরে ট্যাক্স জালিয়াতি তদন্তের অধীনে এবং প্রকল্পের উপর রাজনীতিবিদদের সঙ্গে মিলিত হওয়ার জন্য এসেছিল। প্রস্তাবিত রানওয়েগুলির জন্য কোনও এলাকা পরিষ্কার করতে প্রাথমিক লগিং যথাযথ অনুমতি ছাড়াই করা হয়, এবং ২০১১ সালের সেপ্টেম্বর মাসে স্থানীয় জেলেরা অবৈধ লগিং দ্বারা সৃষ্ট বর্ধিত ফাঁকির কারণে মাছ ধরার ভিত্তিতে ক্ষতির অভিযোগে মামলা করে।
ব্যক্তি মালিকানা
ব্যক্তি মালিকানা (private property) হল বেসরকারী আইন বৈধ ব্যক্তি দ্বারা সম্পত্তি মালিকানার আইন স্বীকৃত ব্যবস্থা। এই ব্যবস্থায় রাষ্ট্রের মালিকানাধীন সরকারি সার্বজনিক সম্পত্তি থেকে বেসরকারী সংস্থার মালিকানাধীন যৌথ বা সমবায় সম্পত্তিকে আলাদা করা যায়। বেসরকারী এবং ব্যক্তিগত সম্পত্তির মধ্যে পার্থক্য রাজনৈতিক দর্শনের উপর নির্ভর করে, সমাজতান্ত্রিক দৃষ্টিভঙ্গি উভয়ের মধ্যে প্রকট পার্থক্য দেখতে পায়৷ একটি দেশের রাজনৈতিক ব্যবস্থা আইনতভাবে ব্যক্তিগত সম্পত্তিকে সংজ্ঞায়িত এবং প্রয়োগ করে৷
ইতিহাস
ব্যক্তিগত সম্পত্তি সম্পর্কে ধারণা এবং আলোচনা পারস্য সাম্রাজ্যের সময়কাল থেকে এবং পশ্চিমা সংস্কৃতিতে কমপক্ষে প্লেটোর সময়কালে আবির্ভূত হয়। ১৮ শতকের আগে, ইংরেজি ভাষাভাষীরা সাধারণত জমির মালিকানা প্রসঙ্গে "সম্পত্তি" শব্দটি ব্যবহার করত। ইংল্যান্ডে ১৭ শতকে "সম্পত্তি" একটি আইনী সংজ্ঞা পায়। ১৭ শতকের বড় ইউরোপীয় বাণিজ্যিক সংস্থাগুলির আবির্ভাবের সাথে সাথে বাণিজ্য সংগঠনের মালিকানাধীন সম্পত্তিও ব্যক্তিগত সম্পত্তি হিসাবে চিহ্নিত হতে থাকে৷
ইংল্যান্ডে কৃষি জমি ঘেরা দিয়ে রাখার বিষয়টি ১৭ ও ১৮ শতকে একটি বিতর্কিত বিষয় ছিল এবং এই বিষয়ে আলোকপাত করতে নানাপ্রকার দর্শন ও রাজনৈতিক চিন্তাধারার উদ্ভব হয়েছিল, যেমন - টমাস হবস (১৫৮৮-১৬৭৯), জেমস হ্যারিংটন (১৬১১-১৬৭৭) এবং জন লক ( ১৬৩২ - ১৭০৪ )।
নিরঙ্কুশ রাজতন্ত্রের সমর্থকদের বিরোধিতা করে জন লক সম্পত্তিকে একটি "প্রাকৃতিক অধিকার" হিসাবে বর্ণনা করেছিলেন যা ঈশ্বর একচেটিয়াভাবে রাজতন্ত্রকে দেননি - এ হল সম্পত্তির শ্রম তত্ত্ব। এতে বলা হয়েছে যে, সম্পত্তি হল প্রকৃতির উপর শ্রমের ফলে উন্নতিসাধনের প্রাকৃতিক ফলাফল; এবং এইভাবে শ্রম ব্যয়ের কারণে শ্রমিক তার উৎপাদনের অধিকারী হওয়া উচিৎ।
বাণিজ্যবাদের উত্থানের দ্বারা প্রভাবিত হয়ে, লক যুক্তি দিয়েছিলেন যে, সরকারের আবির্ভাবের আগে ব্যক্তিগত সম্পত্তি স্বাধীনভাবে আবির্ভূত হয়েছিল। লক "সার্বজনিক সম্পত্তি" মানে সকলের জমি এবং নিজস্বভোগ্য জমির মধ্যে পার্থক্য করেছেন। জমির মালিকানায় সম্পত্তির পক্ষে তার প্রধান যুক্তি ছিল এই যে এটি সাধারণের জমিতে জমি ব্যবস্থাপনা এবং চাষাবাদের উন্নতি ঘটায়।
১৮ শতকে, শিল্প বিপ্লবের সময়, নৈতিক দার্শনিক এবং অর্থনীতিবিদ অ্যাডাম স্মিথ (১৭২৩-১৭৯০), "সম্পত্তির অধিকার" এর ক্ষেত্রে অর্জিত  অধিকার এবং প্রাকৃতিক অধিকারের মধ্যে পার্থক্য স্থাপন করেছিলেন - এটি হল লকের মতের বিপরীত। স্মিথ প্রাকৃতিক অধিকারকে "স্বাধীনতা এবং জীবনের" মধ্যে সীমাবদ্ধ রেখেছিলেন। স্মিথ কর্মচারী এবং নিয়োগকর্তার মধ্যে সম্পর্কের দিকেও দৃষ্টি আকর্ষণ করেছিলেন এবং চিহ্নিত করেছিলেন যে সম্পত্তি এবং বেসামরিক সরকার একে অপরের উপর নির্ভরশীল, এই অর্থে  যে "সম্পত্তির অবস্থা সর্বদা সরকারের ধরনের সাথে পরিবর্তিত হতে হবে"। স্মিথ যুক্তি দিয়েছিলেন যে বেসামরিক সরকার সম্পত্তি ছাড়া থাকতে পারে না, কারণ সরকারের প্রধান কাজ হল সম্পত্তির মালিকানা  চিহ্নিত এবং রক্ষা করা।
১৯ শতকে, অর্থনীতিবিদ এবং দার্শনিক কার্ল মার্ক্স (১৮১৮-১৮৮৩) সম্পত্তি নির্মাণের বিকাশ ও ইতিহাস এবং একটি নির্দিষ্ট সময়কালে প্রযুক্তিগত উৎপাদনী শক্তির সাথে তাদের সম্পর্কের বিষয়ে একটি প্রভাবশালী বিশ্লেষণ প্রদান করেন। ব্যক্তিগত সম্পত্তি সম্পর্কে মার্কসের ধারণা পরবর্তীকালের বহু অর্থনৈতিক তত্ত্বগুলিকে প্রভাবিত করে এবং সাম্যবাদী, সমাজতান্ত্রিক এবং নৈরাজ্যবাদী রাজনৈতিক আন্দোলনগুলিকে প্রেরণা দেয়। এই ধারণাটি পুঁজিবাদের সাথে ব্যক্তিগত সম্পত্তি - বিশেষ করে উৎপাদনের স্বার্থে ব্যবহৃত ব্যক্তিগত সম্পত্তির মধ্যে সংযোগের বিষয়টি তুলে ধরে।
আইনি ও বাস্তবিক প্রেক্ষাপট
ব্যক্তিগত সম্পত্তি হল একটি আইনি ধারণা যা একটি দেশের রাজনৈতিক ব্যবস্থা দ্বারা বর্ণনা এবং প্রয়োগ করা হয়। আইনের যে ক্ষেত্রটি এই বিষয়ে কাজ করে তাকে সম্পত্তি আইন বলে। ব্যক্তিগত সম্পত্তির ব্যাপারে সম্পত্তি আইনের প্রয়োগ জনসাধারণের ব্যয়ের বিষয়।
সম্পত্তির প্রতিরক্ষা হল বিবাদীদের দ্বারা ব্যবহৃত ন্যায্যতা প্রমাণের একটি সাধারণ পদ্ধতি ৷ তাদের যুক্তি এই যে তারা তাদের সম্পত্তি রক্ষা করার জন্য যে ক্ষতি এবং আঘাত করেছে তার জন্য তাদের দায়ী করা উচিত নয়। বল প্রয়োগ গ্রহণযোগ্য হতে পারে বলে  আদালত সাধারণত রায় দিয়ে থাকে।
অনেক রাজনৈতিক ব্যবস্থায়, সরকার অনুরোধ করে যে মালিকরা মালিকানার বিশেষাধিকারের জন্য অর্থ প্রদান করুক। একটি সম্পত্তি কর হল একটি সম্পত্তির মূল্যের উপর একটি মূল্য কর, যা সাধারণত স্থাবর সম্পদের উপর আরোপিত হয়। যে এলাকায় সম্পত্তিটি অবস্থিত তার প্রশাসক মন্ডলী দ্বারা কর ধার্য করা হয়। এটি বার্ষিক হিসাবে বা একটি বাণিজ্যিক আবাসন হস্তান্তরের সময় আরোপ করা হতে পারে, যেমন বাণিজ্যিক আবাসন স্থানান্তর কর। একটি সম্পত্তি-কর ব্যবস্থার অধীনে, সরকার প্রতিটি সম্পত্তির আর্থিক মূল্যের মূল্যায়ন করে এবং সেই মূল্যের অনুপাতে কর ধার্য করা হয়। সম্পত্তি করের চারটি বিস্তৃত প্রকার হল জমি, ভূমির উন্নতি (স্থাবর মানবসৃষ্ট বস্তু, যেমন ভবন), ব্যক্তিগত সম্পত্তি (অস্থাবর মানবসৃষ্ট বস্তু) এবং অধরা সম্পত্তি।
যে সামাজিক এবং রাজনৈতিক প্রেক্ষাপটে ব্যক্তিগত সম্পত্তি অবস্থিত হয় তা নির্ধারণ করবে কোনো মালিক সম্পত্তির উপর কতটা অধিকার প্রয়োগ করতে পারবেন। ব্যক্তিগত সম্পত্তির অধিকারে সীমাবদ্ধতা থাকে। উদাহরণস্বরূপ, স্থানীয় সরকার ব্যক্তিগত জমিতে কী ধরনের বাড়ি তৈরী করা যেতে পারে (ভবন নির্মাণ নীতিমালা) বা একটি ঐতিহাসিক ভবন ভেঙে ফেলা যেতে পারে কিনা তা সম্পর্কে নিয়ম জারি করতে পারে। চুরির ঘটনা অনেক সমাজেই ঘটে থাকে, এবং বিভিন্ন কেন্দ্রীয় প্রশাসন সম্পত্তি অপরাধে ভিন্ন মাত্রায় শাস্তি দিয়ে থাকে।
ব্যক্তিগত সম্পত্তির কিছু রূপ স্বতন্ত্রভাবে শনাক্তযোগ্য, এবং একে একটি দলিল বা মালিকানার শংসাপত্রে বর্ণনা করা যেতে পারে।
একটি সম্পত্তির অধিকার এক "মালিক" থেকে অন্যের কাছে স্থানান্তরিত হতে পারে। একটি হস্তান্তর কর হল একজন ব্যক্তির (বা সত্তার) থেকে অন্য ব্যক্তির কাছে সম্পত্তির অধিকার হস্তান্তরের  উপর  ধার্য একপ্রকার কর। একজন মালিক অনুরোধ করতে পারেন যে, মৃত্যুর পরে, ব্যক্তিগত সম্পত্তি উত্তরাধিকারের মাধ্যমে পরিবারের সদস্যদের হস্তান্তর করা হোক।
কিছু ক্ষেত্রে মালিকানা জনস্বার্থে হারাতে হতে পারে। ব্যক্তিগত আবাসন বাজেয়াপ্ত করা হতে পারে বা জনসাধারণের উদ্দেশ্যে ব্যবহার করা যেতে পারে, উদাহরণস্বরপ কোনো রাস্তা নির্মাণের জন্য।
তত্ত্ব
থাম্ব|320x320px|কারখানা ও ব্যবসায়িক প্রতিষ্ঠানগুলিকে ব্যক্তিগত সম্পত্তি হিসাবে গণ্য করা হয়৷ একটি দেশ বা সমাজের আইনি কাঠামো ব্যক্তিগত সম্পত্তির কিছু ব্যবহারিক দিকগুলিকে সংজ্ঞায়িত করে। এমন প্রত্যাশা করার কোনো কারণ নেই যে এই নিয়মগুলি অর্থনীতি বা সমাজ ব্যবস্থার সামঞ্জস্যপূর্ণ এবং যুক্তিযুক্ত কাঠামো প্রতিফলিত করবে।
যদিও সমসাময়িক নবশাস্ত্রীয় অর্থনীতি - যা বর্তমান অর্থনীতির সবচেয়ে প্রভাবশালী শাখা - চিরাচরিত অর্থনীতির ভিত্তিতে আদি দার্শনিকদের কিছু অনুমানকে প্রত্যাখ্যান করে ৷ বলা হয় যে নবশাস্ত্রীয় অর্থনীতি প্রাকৃতিক নৈতিকতা তত্ত্ব ও প্রাকৃতিক অধিকারের ধারণা দ্বারা প্রভাবিত হয় ও এর ফলে বেসরকারী বাজার এক্সচেঞ্জ এবং ব্যক্তিগত সম্পত্তির অধিকারকে "প্রাকৃতিক অধিকার" হিসাবে গণ্য করে।
অর্থনৈতিক উদারপন্থীরা (যারা বেসরকারী উদ্যোগ -চালিত বাজার অর্থনীতিকে সমর্থন করে) একটি সমৃদ্ধ সমাজ গঠনের জন্য ব্যক্তিগত সম্পত্তিকে অপরিহার্য বলে মনে করে। তারা বিশ্বাস করে যে জমির ব্যক্তিগত মালিকানা জমির উৎপাদনশীল ব্যবহার এবং জমির মালিক দ্বারা জমির মূল্যের সুরক্ষা নিশ্চিত করে। যদি মালিকদের সম্পত্তি কর দিতে হয়, তাহলে এটি মালিকদের কর দেওয়ার জন্য জমি থেকে কোনো প্রকার আয় বজায় রাখতে বাধ্য করে। ব্যক্তিগত সম্পত্তি জমির সাথে একটি আর্থিক মূল্যও সংযুক্ত করে, যা ব্যবসায় বা জামানত হিসাবে ব্যবহার করা যেতে পারে। ব্যক্তিগত সম্পত্তি এইভাবে অর্থনীতিতে মূলধনের একটি গুরুত্বপূর্ণ অংশ।
সমাজতান্ত্রিক অর্থনীতিবিদরা ব্যক্তিগত সম্পত্তির সমালোচনা করেন কারণ সমাজতন্ত্রের লক্ষ্য উৎপাদন ক্ষেত্রে সামাজিক মালিকানা বা সাধারণের সম্পত্তি দ্বারা ব্যক্তিগত সম্পত্তিকে প্রতিস্থাপন করা। সমাজবাদীরা সাধারণত বলে থাকেন যে ব্যক্তিগত সম্পত্তি অর্থনীতিতে উৎপাদন শক্তির ক্ষমতাকে সীমিত করে কারণ যখন উৎপাদনশীল কার্যকলাপ একটি যৌথ কার্যকলাপে পরিণত হয়, সেখানে পুঁজিপতির ভূমিকা অপ্রয়োজনীয় হয়ে যায় (একজন নিষ্ক্রিয় মালিক হিসাবে)। সমাজতন্ত্রীরা সাধারণত মালিক ও শ্রমিকের মধ্যে শ্রেণীগত পার্থক্য দূর করতে এবং পুঁজিবাদ পরবর্তী অর্থনৈতিক ব্যবস্থা বিকাশের একটি উপায় হিসেবে সামাজিক মালিকানার পক্ষপাতী।
সমাজতান্ত্রিক সমালোচনার জবাবে, অস্ট্রিয়ান স্কুল অর্থনীতিবিদ লুডউইগ ভন মিসেস বলেছিলেন যে ব্যক্তিগত সম্পত্তির অধিকার স্পষ্টভাবে সংজ্ঞায়িত করা না থাকলে "যুক্তিযুক্ত" অর্থনৈতিক গণনা এবং পণ্য ও পরিষেবার সঠিক মূল্য  নির্ধারণ ও অর্থনৈতিক হিসাবগুলি দক্ষভাবে করা যায় না। মিসেস যুক্তি দিয়েছিলেন যে একটি সমাজতান্ত্রিক ব্যবস্থা (যাতে সংজ্ঞা অনুসারে উৎপাদনের মাধ্যম হিসাবে ব্যক্তিগত সম্পত্তি থাকবে না) উৎপাদনের উপকরণগুলির উপযুক্ত মূল্য নির্ধারণ করতে অক্ষম হবে। তার মতে, এই সমস্যা যুক্তিযুক্ত সমাজতান্ত্রিক গণনাকে অসম্ভব করে তুলবে।
পুঁজিবাদে মালিকানাকে একটি সম্পদের উপর "একগুচ্ছ অধিকার" হিসাবে দেখা যেতে পারে যা এর মালিককে সম্পত্তির উপর শক্তিশালী কর্তৃত্বের অধিকারী করে। এই ধরনের অধিকারের সমন্বয় সম্পত্তির মালিককে সম্পদের নিয়ন্ত্রণ ও এর ব্যবহার সম্পর্কে সিদ্ধান্ত গ্রহণ করতে,এটি দ্বারা উৎপাদিত মূল্য দাবি করতে, এটি ব্যবহার করা থেকে অন্যদের বিরত রাখতে এবং এটির মালিকানা (সম্পত্তির উপর একগুচ্ছ অধিকার) অন্য ধারকের কাছে হস্তান্তর করার অধিকার দেয়৷
মার্কসীয় অর্থনীতি এবং সমাজতান্ত্রিক রাজনীতিতে "বেসরকারী সম্পত্তি" এবং "ব্যক্তিগত সম্পত্তির" মধ্যে পার্থক্য রয়েছে। প্রথমটি উৎপাদন এবং মজুরি শ্রমের উপর ভিত্তি করে গড়ে ওঠা একটি অর্থনৈতিক উদ্যোগের উপর ব্যক্তিগত মালিকানা ও উৎপাদনের মাধ্যম হিসাবে বর্ণনা করা হয় ৷ পরেরটি ভোগ্য পণ্য  বা একজন ব্যক্তির দ্বারা উৎপাদিত পণ্য সামগ্রী বোঝাতে ব্যবহার করা হয়। ১৮ শতকের আগে, ব্যক্তিগত সম্পত্তি বলতে সাধারণত জমির মালিকানাকে বোঝানো হত।
সমালোচনা
থাম্ব|ব্যক্তিগত সম্পত্তির চিহ্নযুক্ত দরজা উৎপাদনের উপায় হিসাবে ব্যক্তিগত সম্পত্তি হল পুঁজিবাদের কেন্দ্রীয় উপাদান যা সমাজবাদীদের দ্বারা সমালোচিত হয়। মার্কসবাদী সাহিত্যে, ব্যক্তিগত সম্পত্তি বলতে এমন একটি সামাজিক সম্পর্ককে বোঝায় যেখানে সম্পত্তির মালিক কোনো ব্যক্তি বা গোষ্ঠী দ্বারা সেই সম্পত্তি মারফত উৎপন্ন সামগ্রীগুলির দখল নেওয়া হয়। এক্ষেত্রে পুঁজিবাদ ব্যক্তিগত সম্পত্তির উপর নির্ভর করে। পুঁজিবাদে বঞ্চনা এবং শোষণের সমালোচনার অংশ হিসাবে ব্যক্তিগত মালিকানার সমাজতান্ত্রিক সমালোচনা পুঁজিবাদী অর্থনীতিতে ব্যক্তিগত সম্পত্তির রূপগুলির মার্কসীয় বিশ্লেষণ দ্বারা ব্যাপকভাবে প্রভাবিত হয়। যদিও মার্কসবাদী বিশ্লেষণের কিছু বিষয়ের বৈধতা নিয়ে সমাজতন্ত্রীদের মধ্যে যথেষ্ট মতানৈক্য রয়েছে, তবে সমাজবাদীদের অধিকাংশই শোষণ ও বঞ্চনার বিষয়ে মার্কসের মতামতের সাথে সহমত।
সমাজতন্ত্রীরা ব্যক্তিগত সম্পত্তি মারফত আয়ের মালিক কর্তৃক আত্মসাৎকে সমালোচনা করেন কারন এই ধরনের আয় তারা পায় কোনো উৎপাদনশীল কার্যকলাপ বা পরিশ্রম না দিয়েই। এটি শ্রমিক শ্রেণীর দ্বারা উৎপন্ন হয়, তাই এটি শোষণের প্রতিফলন। সম্পত্তির মালিক (পুঁজিবাদী) শ্রেণী স্টক বা বেসরকারী ইক্যুইটির আকারে মালিকানার দাবির ভিত্তিতে শ্রমজীবী সম্প্রদায় দ্বারা উৎপাদিত সম্পত্তির থেকে পরোক্ষ আয়ের উপর নির্ভর করে বেঁচে থাকে। পুঁজিবাদী সমাজ কাঠামোর কারণে এই শোষণমূলক ব্যবস্থা চিরস্থায়ী হয়। পুঁজিবাদকে দাসপ্রথা এবং সামন্ততন্ত্রের মতো ঐতিহাসিক শ্রেণী ব্যবস্থার অনুরূপ একটি শ্রেণী ব্যবস্থা হিসেবে গণ্য করা হয়।
বাজার সমাজতান্ত্রিক প্রবক্তারা অ-মার্কসবাদী নৈতিক ভিত্তিতেও ব্যক্তিগত মালিকানার সমালোচনা করে থাকেন। যেমন অর্থনীতিবিদ জেমস ইয়ঙ্কারের মতে পরোক্ষ সম্পত্তি আয় করতে এক্ষেত্রে মালিকের কোন মানসিক বা শারীরিক পরিশ্রমের প্রয়োজন হয় না এবং বেসরকারী মালিকদের একটি ছোট গোষ্ঠীর দ্বারা এই অর্থ গৃহীত হয়৷ তাই এটি সমসাময়িক পুঁজিবাদে বিশাল বৈষম্যের উৎস হিসাবে কাজ করে। সামাজিক মালিকানা বাজার অর্থনীতিতে সামাজিক বৈষম্যর প্রধান কারণ এবং এর সাথে বিরাজমান সামাজিক সমস্যাগুলির সমাধান করবে। ওয়েইল এবং পোসনার বক্তব্য ছিল যে ব্যক্তিগত সম্পত্তি একাধিপত্যের অপর নাম এবং এটি বরাদ্দের উৎপাদনশীল ক্ষমতাকে বাধা দেয়। তাদের মতে করের ব্যবহার এবং পরিবর্তিত ভিক্রে নিলামের মাধ্যমে আংশিক সার্বজনীক সম্পত্তির মালিকানা হল অর্থনীতিকে সংগঠিত করার আরও কার্যকর এবং ন্যায়সঙ্গত উপায়।
টুঙ্গিবাড়িয়া ইউনিয়ন
টুঙ্গিবাড়িয়া বাংলাদেশের বরিশাল জেলার অন্তর্গত বরিশাল সদর উপজেলার একটি ইউনিয়ন।
ব্যক্তি মালিকানা
সমালোচনা
ব্যক্তিগত সম্পত্তির অধিকারকে জমি দখলের  হাতিয়ার হিসাবেও সমালোচনা করা হয়েছে। অধ্যয়ন বিষয়ক ভাষ্যকার ব্রেনা ভান্ডারের মতে, সম্পত্তি আইনে প্রয়োগ করা ভাষা, উপনিবেশে বসবাসকারী জনগণকে তাদের নিজস্ব জমির মালিকানা ও উপযুক্ত ব্যবহার করতে অক্ষম বলে ইঙ্গিত করে। এটি প্রস্তাব করা হয় যে ব্যক্তিগত অধিকার সম্পত্তির অধিকারের সাথে প্রতিস্থাপনযোগ্য, তাই যে সম্প্রদায়গুলি সাম্প্রদায়িকভাবে জমির মালিকানা পদ্ধতিতে বিশ্বাসী তাদের ব্যক্তিগত সম্পত্তির আদর্শ দ্বারা সমানভাবে বৈধ মনে করা হয় না৷
সমালোচনামূলক জাতি তাত্ত্বিক চেরিল হ্যারিস বলেছেন যে জাতি এবং সম্পত্তি অধিকার সময়ের সাথে সাথে সংমিশ্রিত হয়েছে এবং শুধুমাত্র সেই দিকগুলি যেগুলি শ্বেতাঙ্গ উপনিবেশে অনন্য সেগুলি আইনগতভাবে স্বীকৃত হয়েছে। সাধারণ মালিকানার উপর ভিত্তি করে, ভূমির নিজস্ব ব্যবহার এবং পাশ্চাত্য ধারণায় ভূমি আইনে ব্যক্তিগত সম্পত্তির মালিকানা এই দুটি ধারণা একে অপরের থেকে আলাদা।
টুঙ্গিবাড়িয়া ইউনিয়ন
প্রশাসনিক কাঠামো
টুঙ্গিবাড়িয়া ইউনিয়ন বরিশাল সদর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম বন্দর থানার আওতাধীন। এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।
তামাক (উদ্ভিদ)
নিকোটিয়ানা ট্যাবাকাম বা তামাক হল একটি একবর্ষজীবী ভেষজ উদ্ভিদ। এটি চাষ করা হয়, নিকোটিয়ানা প্রজাতির সকল উদ্ভিদের মধ্যে এটি সবচেয়ে বেশি জন্মায় এবং এর পাতা বাণিজ্যিকভাবে বহু দেশে তামাক প্রক্রিয়াকরণের জন্য জন্মানো হয়। এটি ১ থেকে ২ মিটার (৩ থেকে ৬ ফুট) উচ্চতার হয়ে থাকে। এর পূর্বপুরুষ নিয়ে বন্য নিকোটিয়ানা  প্রজাতির মধ্যে গবেষণা চলছে, তবে বিশ্বাস করা হয়, এটি নিকোটিয়ানা সিলেভেস্ট্রিস, নিকোটিয়ানা টোমেন্টোসিফর্মিস, এবং সম্ভবত নিকোটিয়ানা ওটোফোরা -এর সংকর।
ইতিহাস
উদ্ভিদটি মূলত ক্যারিবীয় অঞ্চলের, যেখানে আরাওয়াক/টাইনো লোকেরা এটি ব্যবহার করত এবং তারাই প্রথম এর চাষ করেছিল। ১৫৬০ সালে, পর্তুগালে তৎকালীন ফরাসী রাষ্ট্রদূত জাঁ নিকট ডি ভিলেমিন ফ্রেঞ্চ কোর্টে তামাকের বীজ এবং পাতা "আশ্চর্য ওষুধ" হিসাবে এনেছিলেন। ১৫৮৬ খ্রিস্টাব্দে উদ্ভিদবিজ্ঞানী জ্যাকুস ডালেচ্যাম্পস এর নাম দেন হার্বা নিকোটিয়ানা, যা লিনিয়াস কর্তৃক গৃহীত হয়েছিল। এটি প্রথমে একটি বাহারি উদ্ভিদ হিসাবে বিবেচিত হত, তারপরে এটি একটি সাধারণ নস্য এবং তামাক উদ্ভিদ হওয়ার আগে এটি সর্বরোগনিবারক ঔষধ হিসাবে ব্যবহৃত হত। ১৭শ শতাব্দীর শুরুতে তামাক আফ্রিকাতে এসেছে। পাতার নির্যাস ২০শ শতাব্দীর শুরু পর্যন্ত একটি জনপ্রিয় কীটনাশক ছিল। ১৮৫১ সালে, বেলজিয়ামের রসায়নবিদ জিন স্টাস তামাক নিষ্কাশনকে হত্যার বিষ হিসাবে নথিবদ্ধ করেছিলেন। বেলজিয়ামের কাউন্ট হিপোলিট ভিসার্ট ডি বোকার্মে কিছু জরুরি টাকার প্রয়োজনে তার শ্যালককে তামাকের পাতার নির্যাসের বিষ প্রয়োগ করেছিল। ফরেনসিক আইনশাস্ত্রে এটিই ছিল উপক্ষার ব্যবহারের প্রথম প্রমাণ।
রবার্ট জি. এডওয়ার্ডস
'''রবার্ট জি. এডওয়ার্ডস''' (ইংরেজি ভাষায়: Robert G. Edwards) (জন্ম ২৭ সেপ্টেম্বর ১৯২৫ - মৃত্যু ১০ এপ্রিল ২০১৩) একজন ব্রিটিশ জীববিজ্ঞানী যিনি ইন-ভাইট্রো ফার্টিলাইজেশনের (আইভিএফ) উপর গবেষণার জন্য বিখ্যাত। এ গবেষণার তার সহকর্মী ছিলেন প্যাট্রিক স্টেপটো (১৯১৩-১৯৮৮)। তিনি আইভিএফ-এর অগ্রদূত এবং তার এ গুরুত্বপূর্ণ গবেষণার ফল হল ১৯৭৮ সালের ২৫ জুলাইয়ে পৃথিবীর প্রথম টেস্ট-টিউব শিশু লুইস ব্রাউনের জন্ম। ইন-ভাইট্রো ফার্টিলাইজেশন সম্পর্কিত গবেষণার জন্য রবার্ট এডওয়ার্ড ২০১০ সালে চিকিৎসাবিজ্ঞানে নোবেল পুরস্কার অর্জন করেন। তিনি রয়াল সোসাইটির একজন গবেষণা ফেলো।
তামাক (উদ্ভিদ)
বাসস্থান এবং বাস্তুবিদ্যা
''এন. ট্যাবাকাম'' একটি ক্রান্তীয় এবং প্রায় ক্রান্তীয় আমেরিকা স্থানীয় কিন্তু এখন বাণিজ্যিকভাবে বিশ্বব্যাপী চাষ হচ্ছে। অন্যান্য জাতগুলি বাহিরি উদ্ভিদ হিসাবে চাষ করা হয় বা আগাছা হিসাবে প্রদর্শিত হয়।
''এন. ট্যাবাকাম'' তাপমাত্রা, বায়ু, স্থলজ আর্দ্রতা এবং জমির ধরনের ক্ষেত্রে সংবেদনশীল। তাপমাত্রা পর্যাপ্ত বৃদ্ধির জন্য সেরা; এছাড়া ৮০ থেকে ৮৫% আর্দ্রতা এবং উচ্চ স্তরের নাইট্রোজেন সমৃদ্ধ মাটি এর জন্য সর্বোত্তম।
পরজীবী
আলু কন্দ মথ (ফথরিমি অপারকুলেলা) একটি অলিগোফেগাস পোকা যা তামাকের গাছের মতো সোলানাসেই পরিবারের গাছপালা খেতে পছন্দ করে। স্ত্রী ''পি. অপারকুলেলা'' তাদের ডিম পাড়ার জন্য পাতাগুলি ব্যবহার করে এবং ডিম থেকে বাইরে বেরিয়ে এই লার্ভা পাতার মেসোফিল বা টিস্যু খেয়ে ফেলে।
প্রধান ব্যবহার
গাছের সমস্ত অংশে নিকোটিন থাকে, যা নিষ্কাশিত করে এবং কীটনাশক হিসাবে ব্যবহার করা যায়। শুকনো পাতাও ব্যবহার করা যেতে পারে; এগুলি শুকানোর পর ৬ মাস কার্যকর থাকে। পাতাগুলির রস পোকা বিতাড়ক হিসাবে শরীরে মাখানো যেতে পারে। শুকনো পাতা মাদক হিসাবে চিবানো যায়। শুকনো পাতা নস্য হিসাবে ব্যবহৃত বা ধূমপান করা যায়। এর মূল প্রজাতি যা ধূমপায়ীদের জন্য সিগারেট, সিগার এবং অন্যান্য পণ্য তৈরিতে ব্যবহৃত হয়। এর বীজ থেকে শুকনো তেল -ও পাওয়া যায়।
রিচার্ড বেঞ্জামিন টেরি
রিচার্ড বেঞ্জামিন টেরি (Richard Benjamin Terry; জন্ম: অজানা - মৃত্যু: অজানা) প্রথিতযশা অস্ট্রেলীয় টেস্ট ক্রিকেট আম্পায়ার ছিলেন। টেস্ট ক্রিকেটের ইতিহাসের সর্বপ্রথম টেস্ট পরিচালনা করে স্মরণীয় হয়ে আছেন। ঘরোয়া প্রথম-শ্রেণীর ক্রিকেটে ভিক্টোরিয়ার পক্ষে খেলেছিলেন তিনি।
খেলোয়াড়ী জীবন
১৮৭৭ থেকে ১৮৮১ সময়কালে ভিক্টোরিয়ার প্রতিনিধিত্ব করেন ও তিনটি প্রথম-শ্রেণীর খেলায় অংশ নেন। ১২ গড়ে ৬০ রান তুলেন। তন্মধ্যে সর্বোচ্চ ৩০ রান তোলেন তিনি। ১৫.৬৬ গড়ে ৬ উইকেট নেন ও ব্যক্তিগত সেরা বোলিং পরিসংখ্যান গড়েন ৩/২৩।
আম্পায়ারিং
১৫ থেকে ১৯ মার্চ, ১৮৭৭ তারিখ পর্যন্ত মেলবোর্নে অনুষ্ঠিত অস্ট্রেলিয়া বনাম ইংল্যান্ডের মধ্যকার টেস্ট ক্রিকেটের ইতিহাসে সর্বপ্রথম টেস্টে আম্পায়ারিত্ব করেন তিনি। তার সাথে পীচের অন্যপ্রান্তে সঙ্গ দিয়েছিলেন কার্টিস রিড। দুই সপ্তাহ পর মেলবোর্নের দ্বিতীয় টেস্টেও তিনি আম্পায়ার ছিলেন। এবার তার সাথে স্যাম কস্টিক ছিলেন।
টাইরি সঙ্গীত উৎসব
টাইরি সঙ্গীত উৎসব হল একটি স্কটিশ লোকসংগীত উৎসব যা প্রতি বছর ইনার হেব্রিডের টাইরি দ্বীপে অনুষ্ঠিত হয়। উত্সবটি ২০১০ সালে এই দ্বীপের বাসিন্দা স্টুয়ার্ট ম্যাকলেনান এবং ব্যান্ড স্কেরিভোরের স্থানীয় সংগীতশিল্পী ড্যানিয়েল গিলেস্পি দ্বারা প্রতিষ্ঠিত হয়েছিল। এটি স্কটিশ পর্যটন শিল্প থেকে বেশ কয়েকটি পুরষ্কার পেয়েছে।
ইমিগ্রেট
ইমিগ্রেট একটি নিউ ইয়র্ক শহর ভিত্তিক রক ব্যান্ড যার নেতা হলেন রিচার্ড যে ক্রুস্প যিনি জার্মানীর মেটাল ব্যান্ড রামেস্টেইনের লিড গিটারিস্ট।
ইতিহাস
ক্রুস্প ২০০৫ সালে ব্যান্ডটা শুরু করেন যখন রামেস্টেইন ব্যান্ড সিদ্ধান্ত নেয় যে সঙ্গীত থেকে ১ বছরের মতো বিরতি নেবে।তবে অনেক সাক্ষাৎকারে রিচার্ড যে ক্রুস্প বলেন যে রামেস্টেইন ব্যান্ডের মুটার অ্যালবাম বের হওয়ার সময়ই তার মাথাতে এই বুদ্ধি ছিল। ২০০৬ সালে ৫ই সেপ্টেম্বর রামেস্টেইন ব্যান্ডের নিউজলেটারের গ্রাহকরা পান একটা মেইল যাতে বলা ছিল নতুন ইমিগ্রেট ব্যান্ড সম্পর্কে ও তাদের নিউজ লেটারে অংশগ্রহণ করতে।তাদের একটা সুযোগ দেয়া হয়েছিল নতুন গান ওয়াক আপ ডাউনলোড করার জন্য।মাই ওয়ার্ল্ড, বেবি এবং টেম্পটেশন মানের তিনটি গান তাদের ওয়েবসাইটে দেয়া ছিল। ভক্তরা বেবি গানটাকে তাদের পছন্দের সেরা গান হিসেবে নির্বাচিত করে।পরে তারা ২৯শে নভেম্বর ২০০৬ সালে ঐ গানটা ডাউনলোড করার সুযোগ পায়। ২০০৭ সালের ২১শে মে ইমিগ্রেট ব্যান্ড তাদের অফিশিয়াল ওয়েবসাইট খোলে এবং ভক্তরা তাদের মাই ওয়ার্ল্ড গানটা ডাউনলোডের সুযোগ পায়। ব্যান্ডের মাই ওয়ার্ল্ড গানটি ভিডিও মুক্তি পায় ওয়েবসাইটে এবং তাদের অ্যালবামের অল্প কিছু বিশেষ সংস্করণে। এই গান রেসিডেন্ট ইভিলঃএক্সটিংশন অ্যালবামের সাউন্ডট্র্যাক হিসেবে নির্বাচিত হয়।রামেস্টাইন ব্যান্ডের হালেলুজ্জা এবং মেইন্টেইল গান ২টি আগে রেসিডেন্ট ইভিল সিনেমার প্রথম ২টি পর্বে ছিল। নিউ ইয়র্ক সিটি গানটির একটা ভিডিও নির্মিত হয় যা তাদের ওয়েবসাইটে প্রকাশিত হয়। রিচার্ড ২০০৭ সালে তার এই প্রজেক্ট ছেড়ে দেয় তার আসল ব্যান্ড রামেস্টেইনে সময় দেয়ার জন্য।
শালিবাহন রাজার বাড়ি
শালিবাহন রাজার বাড়ি বগুড়া জেলা, রাজশাহীর একটি প্রাচীন নিদর্শন। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
অবস্থান
কাহালু উপজেলা সদর হতে প্রায় ১৫ কি.মি. উত্তরে পাইকড় ইউনিয়নের আড়োলা নামক গ্রামে শালি বাহন রাজার রাজপ্রাসাদ নামে পরিচিত এ স্থানটি।
ইতিহাস
প্রাচীন কালের এ ধ্বংসাবশেষ দেখে রাজপ্রাসাদের অবস্থান সম্পর্কে বেশ কিছুটা নিশ্চিত হওয়া যায়। রাজা শালি বাহন ছিলেন পাল বংশের একজন শাসনকর্তা এবং তার কন্যার নাম ছিল অড়োলা দেবী। রাজার কন্যার নামানুসারে এ গ্রামের নামকরণ হয় ‘‘আড়োলা’’। দশম শতকের মধ্যবর্তী সময়ে সম্ভবত এ প্রাসাদটি র্নিমিত হয় বলে এলাকাবাসীর অনুমান। রাজপ্রাসাদ সংলগ্ন বিশাল মশমা দিঘী’র ঐতিহাসিক গুরুত্ব অনেক। পুরো এলাকায় খনন করলে সত্যিকারের ইতিহাসের সন্ধান পাওয়া যাবে।
মশমা দিঘী
মহারাজ শালি বাহনের রাজপ্রসাদের পাদদেশে অবস্থিত ‘‘মশমা’’ নামের এক বৃহৎ দিঘী। দিঘীটি প্রায় ১ কি.মি. দৈর্ঘ্য এবং প্রায় সাড়ে ৯ একর জায়গা নিয়ে উত্তর দক্ষিণে বিস্তৃত। তবে এ দিঘীটি রাজা ও প্রাসাদেরনিরাপত্তার জন্য খনন করা হয়েছিল বলে ধারণা করা হয়।
মিশেল ক্রপেন
মিশেল ক্রপেন (Michelle Kroppen, জন্ম: ১৯ এপ্রিল ১৯৯৬) হলেন একজন জার্মান বাঁকানো তীরন্দাজ। তিনি ২০২০ সালে টোকিওতে অনুষ্ঠিত গ্রীষ্মকালীন অলিম্পিকে জার্মানির প্রতিনিধিত্ব করেছেন এবং নারীদের দলগত প্রতিযোগিতায় ব্রোঞ্জ পদক জয়লাভ করেছেন।
২০১৮ সালে পোল্যান্ডের লেগনিকায় অনুষ্ঠিত ইউরোপীয় তীরন্দাজী চ্যাম্পিয়নশিপে তিনি নারীদের দলগত প্রতিযোগিতায় ব্রোঞ্জ পদক জয়লাভ করেছিলেন। তিনি তুরস্কের আন্তালিয়ায় অনুষ্ঠিত ২০২১ ইউরোপীয় তীরন্দাজী চ্যাম্পিয়নশিপে নারীদের দলগত প্রতিযোগিতায় রৌপ্য পদক জয়লাভ করেছিলেন। ২০১৯ সালে, ক্রপেন এবং সেড্রিক রিগার বেলারুশের মিনস্কে অনুষ্ঠিত ২০১৯ ইউরোপীয় গেমসে মিশ্র দলগত প্রতিযোগিতায় ব্রোঞ্জ পদক জয়লাভ করেছিলেন। এছাড়াও তিনি নারীদের ব্যক্তিগত এবং দলগত প্রতিযোগিতায় অংশগ্রহণ করেছিলেন।
ভোর সাগর পোর্ট লিমিটেড
ভোর সাগর বন্দর নিয়ন্ত্রক বা ভোর সাগর পোর্ট লিমিটেড  হল পশ্চিমবঙ্গের সাগর দ্বীপের প্রস্তাবিত সাগর বন্দর এর নিয়ন্ত্রক সংস্থা। এই সংস্থার সদর দপ্তর কলকাতায় অবস্থিত। এই সংস্থায় কেন্দ্র সরকারের নিয়ন্ত্রণাধীন কলকাতা বন্দর কর্তৃপক্ষ ৭৪ শতাংশ ও রাজ্য সরকারের ২৬ শতাংশ অংশীদারত্ব রয়েছে। এই সংস্থাটি ২০১৫ সালে গঠিত হয়।বর্তমানে সংস্থাটি সাগর বন্দর গঠনের জন্য গুরত্বপূর্ন ভূমিকা পালন করে চলেছে।
বন্দর
প্রস্তাবিত সাগর বন্দর প্রকল্পটিকে আর্থিকদিক থেকে সম্ভাবনাময় করে তুলতে ৫১৫ কোটি টাকা অনুমোদন করেছে কেন্দ্রীয় সরকার। এই বন্দরটির উন্নয়নে গত দু’বছর ধরে কেন্দ্রীয় জাহাজ চলাচল মন্ত্রক যে নিরন্তর প্রচেষ্টা চালিয়ে আসছে সরকারের এই অনুমোদন তারই একটি অঙ্গ। এই প্রকল্পটি রূপায়ণের কাজে যুক্ত করা হয়েছে ভোর সাগর পোর্ট লিমিটেড অর্থাৎ বিএসপিএল’কে। সমগ্র প্রকল্পটি রূপায়ণে কলকাতা পোর্ট ট্রাস্ট এবং পশ্চিমবঙ্গ সরকারের অংশীদারত্বের মাত্রা হবে যথাক্রমে ৭৪ শতাংশ ও ২৬ শতাংশ। বন্দরটির বিস্তারিত প্রকল্প রিপোর্ট তৈরির দায়িত্ব দেওয়া হয়েছে আইআইটি মাদ্রাজ’কে। প্রকল্প রিপোর্ট তৈরির কাজ বর্তমানে চলছে। বন্দরটির সঙ্গে সংযোগ ও যোগাযোগ ব্যবস্থার প্রসারেও কাজশুরু করা হয়েছে। সাগর দ্বীপকে মূল ভূখন্ডের সঙ্গে যুক্ত করতে একটি সড়ক তথা রেলসেতু নির্মাণের প্রস্তাব করা হয়েছে মুড়িগঙ্গা নদীর ওপর দিয়ে মুড়িগঙ্গা সেতু
লক্ষ্মীপ্রাসাদ পূর্ব ইউনিয়ন
পূর্ব লক্ষ্মীপ্রাসাদ ইউনিয়ন বাংলাদেশের সিলেট জেলার অন্তর্গত কানাইঘাট উপজেলার একটি ইউনিয়ন।
অবস্থান-
সিলেট জেলার পূর্ববর্তী ভারত বাংলাদেশ সীমানার একটি এলাকা।
আয়তন ও জনসংখ্যা
২৪৮৩৫ জন।
শিক্ষা
৭০%
দর্শনীয় স্থান
লোভাছড়া, ডনা (খাসিয়া পুঞ্জি), নানকার চায়ের বাগান, প্রেট্রোল বাংলা, এবং বাংলাদেশ ভারতের বর্ডার,
উল্লেখযোগ্য ব্যক্তিত্ব
মমতাজ আলী চৌধূরী (মমতাজগঞ্জ বাজারের প্রতিষ্টাতা), তবারক আলী চৌধূরী, আব্দুল কুদ্দুছ চৌধূরী উরফে কন্টু মিয়া (বীর মুক্তিযুদ্ধা কামান্ডার, সাবেক ইউনিয়ন সদস্য), ফজলুর রহমান চৌধূরী (একজন সফল পিতা), ইফতেখার চৌধূরী (এসইও এক্টপার্ট), জাহাঙ্গীর চৌধূরী (ব্যবসায়ী), আলমগীর চৌধূরী (জনপ্রতিনিধি), নানকা (রাজনীতিবিদ, মুক্তিযোদ্ধা এবং ব্যবসায়ী)
সঞ্জয় মাঞ্জরেকার
সঞ্জয় মাঞ্জরেকার (संजय मांजरेकर; (জন্ম: ১২ জুলাই ১৯৬৫) হলেন ভারতীয় সাবেক ক্রিকেটার। তিনি একজন ডান হাতি মিডিল অর্ডার ব্যাটসম্যান হিসেবে ১৯৮৭ থেকে ১৯৯৬ পর্যন্ত ভারতের হয়ে আন্তর্জাতিক ক্রিকেট খেলেছেন। তিনি ৩৭.১৪ গড়ে টেস্ট ক্রিকেটে মাত্র দুই হাজার রান করেন। তিনি মাঝে মধ্যে উইকেটরক্ষক হিসেবে ভূমিকা পালন করেছেন। তিনি তার ক্রিকেট জীবনের শেষে বর্তমানে একজন ক্রিকেট ধারাভাষ্যকার হিসেবে কাজ করছেন।
খেলোয়াড়ী জীবন
সঞ্জয় বিজয় মাঞ্জরেকার ১৯৬৫ সালের ১২ জুলাই পশ্চিম ভারতে মহীশূর রাজ্য মাঙ্গালোরে জন্মগ্রহণ করেন। তার পিতা বিজয় মাঞ্জরেকার ১৯৫২ সাল থেকে ১৯৬৫ সাল পর্যন্ত ভারতের হয়ে ৫৫টি টেস্ট ম্যাচ খেলেছেন। একজন স্কুল বালক হিসাবে, তিনি ১৯৭৮ এবং ১৯৮২ কোচবিহার ট্রফি অংশ নেন। তিনি বোম্বে ইউনিভার্সিটি উপস্থিত ছিলেন, এবং ১৯৮৩ এবং ১৯৮৫ তে বিজি ট্রফি এবং রহিনটন বারিয়া ট্রফি খেলেছেন। যথাক্রমে ওয়েস্ট জোন বিশ্ববিদ্যালয় ও বোম্বে বিশ্ববিদ্যালয় উভয় ১৯৮৫ সালে বিজয়ী হন।
ভারতে বিয়ে
ভারতে বিবাহ অঞ্চলভেদে ভিন্নভাবে হয়ে থাকে। এটা নির্ভর করে নারী-পুরুষের ধর্ম বা ব্যক্তিগত ব্যাপার বা পরিবারের ব্যাপারের উপর। বিবাহ ভারতে একটি উৎসব বিষয়ক জিনিশ, এটাতে অনেক নাচ-গান, অতিথির সমাগম, ভালো খাওয়া-দাওয়া এবং অন্যান্য আনুষঙ্গিক বিভিন্ন বিষয় হয়ে থাকে, তবে এটা ধর্ম, নারী-পুরুষ এবং তাদের পরিবারের আর্থিক এবং ব্যক্তিগত অবস্থা বা ব্যাপার ইত্যাদি অনেক কিছুর ওপরেই নির্ভর করে। কোনো কোনো ক্ষেত্রে বিয়ে কোনো প্রকার অনুষ্ঠান ছাড়াই হতে পারে। ভারতে প্রতি বছর প্রায় ১ কোটি বিয়ের অনুষ্ঠান হয়।
সাধারণত ভারতে হিন্দুরীতি অনুযায়ী বিয়ের অনুষ্ঠানই বেশি দেখা যায় কারণ ভারত হিন্দুসংখ্যাগরিষ্ঠ দেশ। ভালো সচ্ছল ভারতীয় পরিবার তাদের পুত্র বা কন্যার বিয়েতে অনেক টাকা খরচ করে, তবে প্রেম করে পালিয়ে বিয়ে করলে সেটা আলাদা কথা। বৈধভাবে নারী পুরুষের শারীরিক সম্পর্কের ক্ষেত্রে বিয়েই ভারতের সমাজে একমাত্র মাধ্যম যদিও আজকাল এই ধারণাতে পরিবর্তন এসেছে।
রাষ্ট্র
thumb|লেব্যাথনের ফ্রন্টপিসটি আব্রাহাম বোসে খোদাই করেছিলেন, লেখক টমাস হবস রাষ্ট্র বলতে এমন এক রাজনৈতিক সংগঠনকে বোঝায় যা কোন একটি ভৌগোলিক এলাকা ও তৎসংশ্লিষ্ট এলাকার জনগণকে নিয়ন্ত্রণ করার সার্বভৌম ক্ষমতা রাখে। রাষ্ট্র সাধারণত একগুচ্ছ প্রতিষ্ঠানের সমন্বয়ে গড়ে ওঠে। এসব প্রতিষ্ঠান কর্তৃপক্ষ হিসেবে সংশ্লিষ্ট ভৌগোলিক সীমার ভেতর বসবাসকারী সমাজের সদস্যদের শাসনের জন্য নিয়ম-কানুন তৈরি করে। যদিও একথা ঠিক যে রাষ্ট্র হিসেবে মর্যাদা পাওয়া না পাওয়া বহুলাংশে নির্ভর করে, রাষ্ট্র হিসেবে তার উপর প্রভাব রাখা ভিন্ন ভিন্ন রাষ্ট্রের স্বীকৃতির উপর। ম্যাক্স ওয়েবারের প্রভাববিস্তারী সঙ্গানুযায়ী রাষ্ট্র হচ্ছে এমন এক সংগঠন যা নির্দিষ্ট ভূখণ্ডে আইনানুগ বলপ্রয়োগের সব মাধ্যমের উপর একচ্ছত্র নিয়ন্ত্রণ রাখে, যাদের মধ্যে রয়েছে সশস্ত্রবাহিনী, নাগরিক, সমাজ, আমলাতন্ত্র, আদালত এবং আইন-শৃংখলা রক্ষাকারী বাহিনী।
সাম্প্রতিককালে রাষ্ট্র গঠন প্রক্রিয়ার বিষয়ে মতভিন্নতার কারণে তাত্ত্বিক মহলে বেশ বিতর্ক সৃষ্টি হয়েছে এই আলোচনাকে কেন্দ্র করে যে ঠিক কীভাবে একটি “সার্থক রাষ্ট্র” এর অভ্যুদয়কে সমর্থন করা যেতে পারে।
সংজ্ঞা
ব্যাপকার্থে সরকার বা প্রাচীন-আধুনিক সব অনুষ্ঠান-প্রতিষ্ঠানকেই রাষ্ট্র প্রত্যয়টির অংশ হিসেবে ধরা হয়। আধুনিক রাষ্ট্র ব্যবস্থার উল্ল্যেখযোগ্য সংখ্যক বৈশিষ্ট্য রয়েছে যাদের সমন্বিত পদ্ধতির অংশ হয়ে ওঠাটা প্রথম স্পষ্টভাবে দেখা যায় ১৫ শতক নাগাদ। আর ঠিক সেসময়ই রাষ্ট্র প্রত্যয়টি তার আধুনিক অর্থ পরিগ্রহ করে। তাই রাষ্ট্র প্রত্যয়টি প্রায়ই নির্দিষ্ট করে শুধু আধুনিক রাজনৈতিক কাঠামোকে বোঝাতে ব্যবহৃত হয়।
যুক্তরাষ্ট্রীয় ব্যবস্থায় অঙ্গরাষ্ট্রগুলোর স্বতন্ত্র পরিচয় থাকলেও তারা সম্পূর্ণভাবে সার্বভৌম নয়। এদের কর্তৃত্বের সীমা সেই সাংবিধানিক কর্তৃপক্ষের সিদ্ধান্তের উপর নির্ভর করে যা একই সাথে আংশিক বা অঙ্গরাষ্ট্রগুলোর সমান সার্বভৌমত্ব থাকা সংশ্লিষ্ট যুক্তরাষ্ট্রটির রূপরেখা নির্ধারণ করে। রাষ্ট্র কাঠামোর রূপ বিভিন্ন স্তরে বিভিন্নভাবে সংগঠিত হতে পারে, যেমন – স্থানীয়/পৌর, প্রাদেশিক/আঞ্চলিক, যুক্তরাষ্ট্রীয় এমনকি সাম্রাজ্য বা জাতি-সংস্থার মত আন্তর্জাতিক রূপেও তা থাকতে পারে।
চলতি ধারণা অনুযায়ী দেশ, জাতি ও রাষ্ট্র প্রত্যয়গুলি প্রায়ই এমনভাবে ব্যবহৃত হয় যেন তারা সমার্থক; কিন্তু আরো সুচারু ব্যবহারের ক্ষেত্রে তাদের পার্থক্য সুস্পষ্টভাবে উপস্থাপন করা যেতে পারে
কন্সটিটুটিভ থিওরি অফ স্টেটহুড (রাষ্ট্রের অঙ্গোপাদানগত তত্ত্ব)
কন্সটিটুটিভ থিওরি অফ স্টেটহুড - উনিশ শতকে বিকাশ লাভ করা এই তত্ত্ব ব্যাখ্যা করে যে কোনটি রাষ্ট্র আর কোনটি রাষ্ট্র নয়। এই তত্ত্বানুযায়ী – কোন রাষ্ট্রের আন্তর্জাতিক আইন মেনে চলার বাধ্যবাধকতা নির্ভর করে অন্যান্য রাষ্ট্রের স্বীকৃতির উপর। একারণে সদ্যোজাত রাষ্ট্র তৎক্ষণাৎ আন্তর্জাতিক সম্প্রদায়ের অংশ হয়ে উঠতে পারেনা বা আন্তর্জাতিক আইন মেনে চলতে বাধ্য হতে পারেনা। একই সাথে স্বীকৃত রাষ্ট্রগুলোও ওই রাষ্ট্রের ব্যাপারে কোন সিদ্ধান্ত নিতে আন্তর্জাতিক আইন মেনে চলতে বাধ্য থাকবেনা।
এই তত্ত্বের উল্লেখ্যযোগ্য একটি সমালোচনা হচ্ছে এই যে এটি সেসব ক্ষেত্রে বিভ্রান্তি তৈরি করে যেসব ক্ষেত্রে স্বীকৃত রাষ্ট্রসমূহের একাংশ নতুন রাষ্ট্রটিকে স্বীকৃতি দেয় কিন্তু আরেক অংশ দেয় না। অন্যান্য রাষ্ট্রের স্বীকৃতি আদায় করে নেয়াটা সংশ্লিষ্ট নতুন রাষ্ট্রেরই দায়িত্ব, সমালোচনার জবাবে এই মত দেন তত্ত্বের প্রস্তাবকদের কেউ কেউ। যাহোক, একটি রাষ্ট্র অন্য একটি রাষ্ট্রকে স্বীকৃতি দেয়ার ক্ষেত্রে যেকোন মানদণ্ড বেছে নিতে পারে। অনেক ক্ষেত্রে কেবলমাত্র স্বার্থসংশ্লিষ্টতা থাকলেই একটি রাষ্ট্র নতুন রাষ্ট্রটিকে স্বীকৃতি দিতে পারে।
মোন্তেবিদেও সম্মেলন
স্বীকৃতি পাওয়া প্রসঙ্গে ক্ষুদ্রজাতিসমূহ কর্তৃক উপস্থাপিত দলিলগুলোর অন্যতম একটি হলো মোন্তেবিদেও সমঝোতা। মোন্তেবিদেও সমঝোতা স্বাক্ষরিত হয় ১৯৩৩ সালের ২৬ ডিসেম্বর যুক্তরাষ্ট্র, হন্ডুরাস, এল সালভাদর, ডোমিনিকান প্রজাতন্ত্র, হাইতি, আর্জেন্টিনা, ভেনেজুয়েলা, উরুগুয়ে, প্যারাগুয়ে, মেক্সিকো, পানামা, বলিভিয়া, গুয়েতেমালা, ব্রাজিল, ইকুয়েডর, নিকারাগুয়া, কলম্বিয়া, চিলি, পেরু এবং কিউবার সম্মতিতে। যদিও এই সমঝোতা কোন আন্তর্জাতিক গ্রহণযোগ্যতা পায়নি। মোন্তেবিদেও সমঝোতায় চারটি শর্ত আছে যা রাষ্ট্র হিসেবে স্বীকৃতি পেতে ইচ্ছুক “রাষ্ট্র”কে পূরণ করতে হবে –
এই শর্তগুলো পূরণ সহজসাধ্য বলে, মন্তেবিদেও সমঝোতা কখনোই আন্তর্জাতিক সম্প্রদায়ের কাছে গ্রহণযোগ্য হয়নি, বরং বেশিরভাগ দেশ আদর্শ হিসেবে কন্সটিটুটিভ থিওরি অফ স্টেটহুডকেই ব্যবহার করে।
ব্যুৎপত্তিগত অর্থ
বাংলা ভাষায় রাষ্ট্র শব্দটি ইংরেজি স্টেট শব্দের পারিভাষিক শব্দ হিসেবে ব্যবহৃত হয়। ইংরেজি স্টেট শব্দটি মূলত ল্যাটিন স্ট্যাটাস শব্দ থেকে এসেছে যার অর্থ অবস্থা। যা কখনো আইনানুগভাবে দায়িত্ব অর্পিত হয়েছে এমন ব্যক্তিদের অস্তিত্ব থাকা, কখনো বা রাজার অবস্থা আবার কখনো বা প্রজাতন্ত্রের অবস্থা বোঝাতে ব্যবহৃত হয়েছে।
প্রায়োগিক ও আইনি দৃষ্টিতে রাষ্ট্র শব্দের অর্থ
রাষ্ট্র শব্দের প্রায়োগিক ও আইনি উভয় রকমের অর্থ আছে। অর্থাৎ, রাষ্ট্র হিসেবে কোন কিছুর অস্তিত্বকে প্রায়োগিক দৃষ্টিতে বা আইনি দৃষ্টিতে অথবা উভয় দিক থেকেই ব্যাখ্যা করা যেতে পারে।
প্রায়োগিক দিক থেকে দেখতে গেলে, ম্যাক্স ওয়েবারের প্রভাবশালী সঙ্গানুযায়ী- এটি এমন একটি সংস্থা, নির্দিষ্ট এলাকার ভেতর আইনসিদ্ধ বলপ্রয়োগের ক্ষেত্রে যার রয়েছে একচ্ছত্র আধিপত্য। এমন কর্তৃপক্ষ সংশ্লিষ্ট এলাকায় নিজস্ব আইনি আদেশ আরোপ করতে পারে, এমনকি যদি সেই কর্তৃপক্ষ আইনগতভাবে অপরাপর রাষ্ট্র দ্বারা, রাষ্ট্র হিসেবে স্বীকৃত নাও হয় তবুও। উদাহরণ হিসেবে সোমালিল্যান্ডের সোমালি অঞ্চলের কথা বলা যেতে পারে।